kardosdrur/scandi-wiki huggingface dataset:
Sankt Knud Lavard Skole

Sankt Knud Lavard Skole er en katolsk privatskole i Kgs. Lyngby. Skolens grundlag bygger på det katolsk-kristne livs- og menneskesyn og er en af Danmarks 22 katolske skoler. Det er en lille skole med et spor, altså en klasse på hvert trin, med højst 22 børn i hver klasse. Skolen fører eleverne frem til 9. klasses afgangsprøve, og opnår hvert år gode resultater.

Sammen med 21 andre katolske skoler i Danmark er Sankt Knud Lavard Skole organiseret i Foreningen af Katolske Skoler i Danmark. Skolen er aktiv i samarbejdet med foreningen, og har deltaget i udarbejdelsen af et nyt Fagformål og Slutmål for faget religion på katolske skoler. I reformationsåret 2017 deltog skolen aktivt i markeringen af reformationen med planlægningen af to store økumeniske gudstjenester i oktober 2017 i Roskilde og Århus Domkirker.

Skolens nabo er Sankt Knud Lavard Kirke, og skolen har fortsat et tæt og frugtbart samarbejde med kirken. De af skolens elever, der ikke er katolikker, knyttes i stedet til Lyngby Kirke.

Solsikken er skolens fritidsordning, et tilbud til elever fra børnehaveklassen til 3. klasse. Fritidsordningen har åbent hver morgen fra kl.7.00 til 8.00, hvor undervisningen starter, og igen efter skoletid fra kl. 13.20 til 17.00 (fredag til kl. 16).

Skolens bestyrelse består af 5 medlemmer: To udpeget af den Romersk katolske Kirke i Danmark, to medlemmer valgt af og blandt forældrene, og et medlem udpeget af sognepræsten ved Sankt Knud Lavard Kirke.

Historie 
Skolen blev grundlagt af medlemmer fra Sankt Knud Lavard Kirkes menighed i 1952, og planerne blev gennemført i 1954. Faktisk blev skolen bygget nogle år før den nuværende kirke, da grundlæggerne havde fokus på vigtigheden af værdibaseret undervisning. Skolen blev bygget på Bondebyens jord - som dengang var "rigtig bondejord" med marker omkring. Skolen er tegnet af arkitekt Carl R. Frederiksen. Skolens budget på 750.000 kr. holdt, og byggeriet blev færdigt til tiden. Skolen åbnede 10. august 1954. Arkitekten modtog Lyngby-Taarbæk Kommunes diplom for skolens smukke og enkle udformning. Det var også arkitekt Carl R. Frederiksen, som stod for bygningen af den nuværende Sankt Knud Lavard Kirke.

Skolens første telefonnummer "LYngby 6240" fra 1950erne er fortsat bevaret i det nuværende telefonnummer 45876240. Skolens adresse er også uændret Toftebæksvej 30, 2800 Kgs. Lyngby.

De første mange år var skolens ledelse og mange undervisere Skt. Joseph-søstre, som også boede på skolen. Efter 1966 har skolen været uden faste ordensfolk tilknyttet. Skolen har stadig en klar, katolsk profil, og omkring en tredjedel af eleverne er katolikker.

Den nuværende skoleleder Christa Bonde begyndte i 2001, og viceskoleleder er Jean Pierre Tuxen, begyndt i marts 2019. Bestyrelsesformand siden 2000 er Kim Ørtved.

Eksterne henvisninger 
 sanktknudlavardskole.dk: Sankt Knud Lavard Skoles hjemmeside
 sanktknudlavard.dk: Tidligere version af Sankt Knud Lavard Skoles hjemmeside

Katolske skoler i Danmark
Etableret i 1954
Bygninger, konstruktioner og anlæg i Lyngby-Taarbæk Kommune
Hispanic- og latinoamerikanere

Hispanic- og latinoamerikanere eller hispanic/latino ( ) er amerikanere, som er af afstamning fra folk fra Spanien, Portugal, eller spansk- eller portugisisk-talende lande i Latinamerika. Mere generelt så inkluderer det alle personer i USA, som selv-identificerer sig som hispanic eller latino, tiltrods for om det er fuld eller delvis afstamning. I United States Census 2010-opgørelsen er folk talt som "Hispanic" eller "Latino", hvis de identificerede sig i en af de følgende specifikke hispanic eller latino kategorier ("Mexican," "Puerto Rican," eller "Cuban") såvel som dem der indikerede, at de er "other Spanish, Hispanic eller Latino." De nationale oprindelser der klassificeres som hispanic eller latino af United States Census Bureau er de følgende: Spansk, argentinsk, cubansk, colombiansk, puertoricansk, mexicansk, dominikansk, costaricansk, guatemalansk, honduransk, nicaraguansk, panamansk, salvadoransk, boliviansk, chilensk, ecuadoriansk, paraguaysk, peruviansk, uruguaysk, og venezuelansk. Andre U.S. myndigheder har lidt forskellige definitioner af udtrykket inklusive brasiliansk og andre portugisisk-talende grupper. U.S. Census Bureau bruger udtrykkene hispanic og latino skiftevis.

Oprindelse kan betragtes som forfædre, nationalitetsgruppe, afstamning eller fødeland for personen, personens forældre eller forfædre før de kom til USA. Folk, der identificerer sig som spansk, hispanic eller latino, kan være af en hvilket som helst race.

Hispanicamerikanere er den næsthurtigst voksende etniske gruppe i USA efter asiatisk-amerikanere. Hispanic/latino er samlet set den næststørste etniske gruppe i USA, efter ikke-hispanic hvide.

Hispanics har levet i USA konstant siden spanierne grundlagte Saint Augustine i Florida i 1565. Næstefter indfødte amerikanere er hispanic den ældste etniske gruppe i USA. Mange har indfødte amerikanske forfædre. Spanien koloniserede store områder af, hvad der i dag er det Sydvestlige USA og Vestkyst USA, samt Florida. Dets besiddelser inkluderede nutidens Californien, New Mexico, Nevada, Arizona og Texas, som alle var en del af Republikken Mexico fra dens uafhængighed i 1821 og indtil afslutningen af mexicansk-amerikanske krig i 1848.

I 2015 var der 56,6 mio. hispanic- og latinoamerikanere, hvilket svarer til 17,61 % af befolkningen i USA.

Referencer
Træspidsmus

Træspidsmus (Scandentia) er en orden i klassen pattedyr. Længe var systematikken for disse dyr uklar. Nogle zoologer regnede dem til ordenen insektsædere og andre til ordenen primater. Man har tidligere kun anerkendt en familie, Tupaiidae, men nyere litteratur inddeler træspidsmusene i to familier, Tupaiidae og Ptilocercidae. Der er cirka 20 arter i fem slægter.

Udbredelse 
De forekommer i tropiske regnskove i Syd- og Sydøstasien, nærmere bestemt i Indien, i det sydøstlige Kina, på den malajiske halvø og i den sydøstasiatiske øverden.

Udseende 
En træspidsmus ligner et egern med lang snude. Den har en slank krop som bærer en tæt pels. Lemmerne har fem fingre som bærer skarpe kløer. Disse kløer anvendes hovedsageligt til klatring. Pelsen er rødbrun eller mørkebrun og på undersiden lidt lysere. Alle arter har en forholdsvis stor hjerne og 38 tænder.

Træspidsmusen er mellem 10 og 23 centimeter lang og vejer mellem 40 og 350 gram. Hertil kommer en hale som oftest er lige så lang som kroppen.

Levevis 
Med undtagelse af arten Ptilocercus lowii er alle arter dagaktive. De er gode til at løbe og klatre. De fleste arter lever i skove, men her bevæger de sig især på jorden. Træspidsmus er altædende og lever både af animalisk føde som insekter eller mindre hvirveldyr og af vegetabilsk føde som frugter.

Forplantning 
I drægtighedsperioden bygger hunnen et bo til sine unger. Ungerne fødes nøgne og blinde. Hunnen lader ungerne die efter fødslen. Herefter kommer hun kun hver anden dag til boet for at give die. På grund af mælkens høje fedtindhold øger ungerne hurtigt deres vægt. Efter cirka fem uger holder hunnen op med at give die og nogle måneder senere er ungerne kønsmodne.

Slægter 
Træspidsmus inddeles i fem slægter:

 Familien Ptilocercidae, tidligere betragtet en underfamilie (Ptilocercinae):
 Ptilocercus, med en art.

 Familien Tupaiidae, tidligere betragtet som en underfamilie (Tupaiinae):
 Tupaia, med 14 arter.
 Anathana, med en art.
 Urogale, med en art.
 Dendrogale, med to arter.

Noter 

Pattedyr
Oprindelige amerikanere i USA

Oprindelige amerikanere eller indfødte amerikanere i USA er folk, som er en del af Amerikas oprindelige folk, og som lever indenfor USA's moderne grænser. Disse folk består bl.a. af indianere, inuitter og algonkiner, som lever i flere forskellige stammer, bånd og etniske grupper. Mange af disse gruppers overlevelse er intakt gennem delvist suveræne nationer. Der er 2,9 mio. personer, der definerer sig som helt tilhørende oprindelige amerikanere, mens 2,3 mio. definerer sig som delvist tilhørende oprindelige amerikanere. I alt er der 5,2 mio. oprindelige amerikanere, som tilhører forskellige oprindelige amerikanske folkeslag.

Referencer
Mammal Species of the World

Mammal Species of the World (engelsk for "Verdens pattedyrsarter") er et engelsksproget videnskabeligt zoologisk klassisk referenceværk som indeholder beskrivelser og bibliografiske data for alle kendte, nulevende arter af pattedyr. Værket er redigeret af Don E. Wilson og DeeAnn M. Reeder.

Den 3. udgave udkom i 2005. Den er udgivet i 2 bind med i alt 2.142 sider, og indeholder beskrivelser af 29 ordener og 5.416 arter. Der er fulde online versioner på Smithsonian Museum of Natural History og Bucknell Universitys hjemmesider, og en delvis online version på Google Books (se "Eksterne henvisninger" nedenfor).

En 4. udgave er under udarbejdelse.

Referencer

Eksterne henvisninger 
Bogen på Smithsonians hjemmeside  
Bogen på Bucknell Universitys hjemmeside
Bogen på Google Books

Faglitterære bøger
Morten Nørgaard (sanger)

Morten Nørgaard (født 4. oktober 1990 i Odder) er en dansk sanger som vandt det danske X Factor i 2017. Han afsluttede sit sidste optræden på X Factor-scenen med vindersangen "The Underdog", som var skrevet af Anders Grahn, Max Ulver, Oliver McEwan, Lars Ankerstjerne og Rasmus Seebach. Den er produceret af Ankersterne, Seebach, McEwan og
Nicky Furdal. Morten Nørgaard er den første danske X Factor-vinder der ikke efterfølgende opnåede en hitlisteplacering med sin vindersingle.

Referencer 

Sangere fra Danmark
Personer fra Odder
Deltagere i X Factor (Danmark)
Morten Nørgaard

Morten Nørgaard kan henvis til:

 Morten Nørgaard (fodboldspiller)
 Morten Nørgaard (sanger) – vinder af X Factor 2017
 Morten Nørgaard (filminstruktør) – filminstruktør og skuespiller
Stephen Sondheim

Stephen Joshua Sondheim (født 22. marts 1930, død 26. november 2021) var en amerikansk komponist og tekstforfatter, kendt for flere end 50 års bidrag til musicalscenen. Blandt hans mest kendte værker kan nævnes A Funny Thing Happened on the Way to the Forum og Sweeney Todd. Han skrev lyrik til West Side Story og musik til filmen Reds.

Vigtigste musicals 
  Saturday Night  (1954, opført 1997)
  West Side Story  (1957) – sangtekster 
  Gypsy (1959) – sangtekster
  A Funny Thing Happened on the Way to the Forum  (1962)
  Anyone Can Whistle  (1964)
  Do I Hear a Waltz?  (1965) – sangtekster 
  Company (1970)
  Follies  (1971)
  A Little Night Music  (1973)
  The Frogs (1974)
  Pacific Overtures  (1976)
  Sweeney Todd  (1979)
  Merrily We Roll Along
  Sunday in the Park with George
  Into the Woods (1987)
  Assassins (1990)
  Passion (1994)
  Bounce (2003)
  Road Show (2008)

Hæder 
Sondheim har vundet én Oscar for bedste sang for "Sooner or Later", otte Tony Awards, otte Grammy Awards, en Pulitzerpris og Presidential Medal of Freedom i 2015.

Referencer

Eksterne henvisninger 
 

Komponister fra USA
Musicalkomponister
Pulitzerprismodtagere
Modtagere af Presidential Medal of Freedom
Gran Premio Miguel Indurain 2017

Gran Premio Miguel Indurain 2017 var den 69. udgave af cykelløbet Gran Premio Miguel Indurain. Løbet var en del af UCI Europe Tour-kalenderen og blev arrangeret 1. april 2017. Det blev vundet af britiske Simon Yates fra .

Hold og ryttere

Resultater

Eksterne henvisninger

2017
UCI Europe Tour 2017
Vuelta a La Rioja 2017

Vuelta a La Rioja 2017 var den 57. udgave af cykelløbet Vuelta a La Rioja. Løbet var en del af UCI Europe Tour-kalenderen og blev arrangeret 2. april 2017. Det blev vundet af australske Rory Sutherland fra .

Hold og ryttere

Resultater

Eksterne henvisninger

2017
UCI Europe Tour 2017
La Roue Tourangelle 2017

La Roue Tourangelle 2017 var den 16. udgave af cykelløbet La Roue Tourangelle. Løbet var en del af UCI Europe Tour-kalenderen og blev arrangeret 2. april 2017. Det blev vundet af franske Flavien Dassonville fra HP BTP-Auber 93.

Hold og ryttere

Resultater

Eksterne henvisninger

2017
UCI Europe Tour 2017
Grand Prix de Denain 2017

Grand Prix de Denain 2017 var den 59. udgave af cykelløbet Grand Prix de Denain. Løbet var en del af UCI Europe Tour-kalenderen og blev arrangeret 13. april 2017. Løbet blev vundet af franske Arnaud Démare fra .

Hold og ryttere

Resultater

Startliste

Eksterne henvisninger

2017
UCI Europe Tour 2017
Trompe

En trompe (fransk "horn") er i arkitekturen et halvcirkelformet bueslag med smigformet underside − som bueslaget i et romansk kirkevindue − anbragt over et retvinklet murhjørne, for eksempel som overgang fra et firkantet rum til en kuppel.

Galleri

Kilde 
 "Trompé", bind 23, side 794 i Salmonsens Konversationsleksikon af mag.art. Chr. A. Jensen

Se også 
 Pendentiv
 Trompe-l’œil er en kunstgenre hvor hensigten er at bedrage øjet

Eksterne henvisninger 



Bygningsdele
Ornamentik
Kirkearkitektur
Islamisk arkitektur
Murværk
Franske ord og vendinger
Executive Order 13780

Executive Order 13780 (eller Protecting the Nation From Foreign Terrorist Entry Into the United States) er et præsidentielt dekret, der blev underskrevet af USA's præsident Donald Trump 6. marts 2017 som erstatning for Executive Order 13769, der blev udstedt tidligere på året, men som blev afvist af domstolene, fordi de vurderede det til at være i strid med forfatningen. Dekretet skulle gælde fra 16 marts samme år. Dekretet har til formål at forhindre indrejse fra Iran, Libyen, Syrien, Somalia og Yemen i 90 dage for personer, der ikke i forvejen har hverken et gyldigt visum, opholdstilladelse eller Green Card.

Ændringer i forhold til det første indrejseforbud 
Der er sket flere ændringer i forhold til det seneste indrejseforbud. Blandt andet er Irak fjernet fra listen, fordi de har ændret visumkontrollen og fordi de samarbejder med USA om at bekæmpe Islamisk Stat. Derudover bliver flygtninge fra Syrien ikke længere afvist automatisk, men får deres ansøgning behandlet på samme måde som flygtninge fra andre lande. Der blokeres dog for alle flygtninge i de første 120 dage. I modsætning til det første indrejseforbud ranglistes religiøse minoriteter ikke længere i prioriteret rækkefølge.

Juridisk efterspil 
Et par dage efter underskrivelsen erklærede Hawaii, at det ville forsøge at få omstødt dette dekret. Efterfølgende ville Washington, der fik det første indrejseforbud blokeret, få en føderal dommer i Seattle til lade forbuddet mod det første indrejseforbud til også at gælde det efterfølgende forbud. New York tilsluttede sig efterfølgende Washingtons krav. 10. marts 2017 blev begæringen dog afvist i første omgang af samme dommer, som var med til at blokere det første indrejseforbud, eftersom han ønskede flere dokumenter i sagen. Udover New York havde søgsmålet også støtte af Oregon og Minnesota. 

Dagen før det skulle træde i kraft, blev dekretet dog blokeret af en domstol på Hawaii med den begrundelse, at det strider mod forfatningens forbud mod religiøs diskrimination. Den dag, dekretet skulle have været trådt i kraft, blev det også blokeret af en dommer i Maryland, fordi det ikke gav tilstrækkelig beskyttelse mod religiøs forfølgelse. Senere på månedes blev blokeringen af dekretet forlænget på ubestemt af den samme dommer på Hawaii, som tidligere på måneden blokerede for dekretet. Kendelserne fra 15. og 16. marts blev anket af præsidenten 16. marts i et håb om at kunne få gennemført indrejseforbuddet. Ankesagen skal køre ved appeldomstolen i San Francisco. Det var samme domstol, der blokerede det første indrejseforbud.

Referencer

Se også 

USA's politik
Will Somebody Save Us

Will Somebody Save Us er den første EP af det danske band SAVEUS. EP'en udkom den 20. januar 2017 på Copenhagen Records og Universal Music. Førstesinglen "Levitate Me" havde premiere på P3 Guld i oktober 2015 og toppede på en 11. plads. EP'en toppede på en 5. plads på den danske hitliste.

Spor

Kilder 

Debut EP'er
Album fra 2017
Jakob Larsen (håndboldspiller)

Jakob Rosbach Larsen (født 4. juli 1974) er en grønlandsk håndboldtræner og tidligere håndboldspiller. Larsen træner til daglig kvindeligaklubben Nykøbing Falster Håndboldklub.

Han er gift med Odense Håndbolds stregspiller Kamilla Kristensen med hvem han har to sønner.

Referencer

Eksterne henvisninger 

Håndboldtrænere
Håndboldspillere fra Grønland
Amstel Gold Race for kvinder 2017

Den 4. udgave af Amstel Gold Race for kvinder fandt sted den 16. april 2017. Det var det sjette løb i UCI Women's World Tour 2017. Løbet blev vundet af hollandske Anna van der Breggen fra .

Hold

Danske ryttere
Marie Vilmann kørte for Cervélo-Bigla Pro Cycling
Cecilie Uttrup Ludwig kørte for Cervélo-Bigla Pro Cycling
Pernille Mathiesen kørte for Team VéloCONCEPT Women
Christina Siggaard kørte for Team VéloCONCEPT Women

Ruten 
17 bakker er i dette løb :

Resultater

Samlet stilling

Referencer

Eksterne henvisninger 

2017
Cykelløb i 2017
Jysk Park

Jysk Park er et fodboldstadion i Silkeborg. Stadionet er hjemmebane for Silkeborg IF og har plads til 10.000 tilskuere. Byggeriet af Jysk Park gik i gang i 2015 og færdiggjordes sommeren 2017. Det blev indviet den 31. juli 2017 i en kamp mellem Silkeborg IF og AGF.

Stadionet ligger i Søhøjlandet ved siden af JYSK Arena. Konstruktionen var et samarbejde imellem Silkeborg IF Invest A/S og Silkeborg Kommune og kostede 130 mio. kroner, hvor kommunen betalte de 60 mio. og Silkeborg IF de sidste 70 mio. kroner.

Banen på Jysk Park består af kunstgræs og der er elvarme i banen. Stadionlys er et 1400 lux anlæg

Kapacitet 
Den samlede kapacitet er 10.000 tilskuere fordelt på ståpladser og ca. 5.800siddepladser.

Referencer

Eksterne henvisninger 
Jysk Park

Fodboldstadioner i Danmark
Sport i Silkeborg
Bygninger, konstruktioner og anlæg i Silkeborg
Silkeborg IF Fodbold
Jakob Larsen

Jakob Larsen kan henvise til:

 Jakob Larsen (atlet) (født 1969) – dansk atlet
 Jakob Larsen (historiker) (1888–1974) – amerikansk historiker
 Jakob Larsen (håndboldspiller) (født 1974) – grønlandsk håndboldtræner og tidligere spiller

Se også
 Jacob Larsen
Sydney (flertydig)

Sydney har flere specialiseringer:

Steder 
 Sydney - er Australiens største by og hovedstad i delstaten New South Wales.
 Sydney (Nova Scotia) - i Canada.
 Sydney (British Columbia) - i Canada.
La Flèche Wallonne Féminine 2017

Den 20. udgave af La Flèche Wallonne Féminine blev afholdt den 19. april 2017. Det var det syvende løb i UCI Women's World Tour 2017. Løbet blev vundet af hollandske Anna van der Breggen fra Boels-Dolmans for tredje år i træk.

Hold og ryttere

Danske ryttere 
 Cecilie Uttrup Ludwig kørte for Cervélo-Bigla Pro Cycling
 Marie Vilmann kørte for Cervélo-Bigla Pro Cycling
 Camilla Møllebro kørte for Team VéloCONCEPT Women

Resultater

Eksterne henvisninger 
 

Cykelløb i 2017
2017
La course by Le Tour de France 2017

Den 4. udgave af La course by Le Tour de France fandt sted den 20. og 22. juli 2017. Løbet var en del af UCI Women's World Tour 2017 og blev organiseret af Amaury Sport Organisation lige som Tour de France. Løbet blev vundet af hollandske Annemiek van Vleuten fra .

Mens der i tidligere udgaver blev konkurreret på Champs-Élysées i Paris som et endagsløb, blev det i 2017-versionen kørt over to etaper, hvor 1. etape foregik på skråningerne af Col d'Izoard og afsluttede med 2. etape, som var et 22,5 km langt forfølgelsesløb i Marseille, hvor de 20 bedste fra 1. etape var kvalificeret. Rytterne der var kvalificeret til 2. etape, startede med tidsforskellene fra 1. etape.

Hold

Danske ryttere
Cecilie Uttrup Ludwig kørte for Cervélo-Bigla Pro Cycling
Camilla Møllebro kørte for Team VéloCONCEPT Women

Etaperne

Resultater

1. etape

2. etape

Referencer

Eksterne henvisninger 

Cykelløb i 2017
2017
La course by Le Tour de France 2015

La course by Le Tour de France 2015 er anden udgave af La course by Le Tour de France. Det er en del af UCI's kalender i kategori 1.1.

Deltagene hold

Resultater

Referencer

Eksterne henvisninger 

Cykelløb i 2015
2015
Jævnstrømsstation Tjele

Jævnstrømsstation Tjele er en transformatorstation til elektricitet som en placeret i nærheden af Foulum i Viborg Kommune, Danmark. Stationen drives af Energinet, og er Danmarks største transformatorstation. Den havde i 2013 ca. 14 ansatte.

Stationen er det danske endepunkt for elforbindelserne mellem Danmark og Norge, som består af 4 søkabler på bunden af Skagerrak og landforbindelser på den danske side fra Bulbjerg til Tjele. Den første af forbindelserne mellem Danmark og Norge blev taget i drift i 1976, og forbindelse nummer 4 med en kapacitet på 700 MW blev indviet i 2015. Forbindelserne har en samlet kapacitet på 1700 MW. Forbindelserne Skagerrak 1, 2 og 3 føres med 250 højspændingsmaster fra Tjele til Bulbjerg. Luftledningen blev etableret i 1975, og i 2015 indledtes en renovering, som er planlagt til at ske over 5 år. Skagerrak 4 føres i et 92 km langt jordkabel fra Tjele til Bulbjerg, og derfra videre til Kristiansand i et 140 km langt søkabel.

Konverterbygningen til Skagerrak 4-forbindelsen er 124 m lang, 20 m høj og op til 52 m bred. Den indeholder 3 transformere, som hver kan overføre 243 MVA. Transformerne har en højde på 4,6 m, en længde på 7,9 m, og en bredde på 3,7 m. De vejer 194 t.

Tjele er også forbundet til det øvrige danske elnet. Der er en 175 kilometer lang 400 kV-højspændingslinje fra Tjele til Kassø ved Åbenrå, som er betegnet som rygraden i det vestdanske elnet. Denne forbindelse  blev udvidet til en kapacitet på 2 gange 1800 MW i 2015. Apples Foulum datacenter er anlagt ved siden af stationen.

Jævnstrømsstationen omformer jævnstrøm til vekselstrøm og omvendt. Normalt bruges vekselstrøm i det danske elnet, men skagerrakforbindelserne er jævnstrømsforbindelser. Man bruger jævnstrøm i søkabler, fordi der ville være store energitab i kablerne, hvis man brugte vekselstrøm på grund af kapacitansen imellem ledningerne og havbunden, og i visse tilfælde også tab på grund af magnetfeltet. Omsætning mellem vekselstrøm og jævnstrøm giver også tab, men det samlede tab formindskes ved at bruge jævnstrøm.

Referencer 

Elektrisk energiinfrastruktur
Bygninger, konstruktioner og anlæg i Viborg Kommune
Volta Limburg Classic 2017

Volta Limburg Classic 2017 var den 44. udgave af cykelløbet Volta Limburg Classic. Løbet var en del af UCI Europe Tour-kalenderen og blev arrangeret 1. april 2017. Det blev vundet af italienske Marco Canola fra .

Hold og ryttere

Danske ryttere

Resultater

Eksterne henvisninger

2017
UCI Europe Tour 2017
Vuelta a La Rioja

Vuelta Ciclista a La Rioja er et spansk endagsløb i landevejscykling som arrangeres hvert år i marts eller april. Løbet er blevet arrangeret siden 1957. Løbet er af UCI klassificeret som 1.1 og er en del af UCI Europe Tour.

Vindere

Eksterne henvisninger
 

 
Etableret i 1957
Roam Like at Home

Roam Like At Home (forkortes RLAH) er et program som indfases i hele EØS og blev besluttet i slutningen af 2015, som fungerer som en af de rækker reguleringer, som EU har arbejdet på siden 2005, og skal således nedsætte forbrugernes roaming-omkostninger. Princippet bag RLAH er, at slutkunden skal takseres på samme måde i EU, som slutkunden bliver nationalt.
RLAH føres gennem to faser:
 Transitionsfasen (30. april 2016 til 14. juli 2017)
 Fuld indfasning (den endelige RLAH-model; fra 14. juli 2017)
Den fulde indfasning vil vare fem år, hvor omkostningerne gradvist vil blive reduceret: "€7,7 pr. GB fra 15. juni 2017 til €6 per GB (fra 1. januar 2018), €4,5 pr. GB (fra 1 januar 2019), €3,5 pr. GB (fra 1. januar 2020), €3 per GB (fra 1. januar januar 2021) og €2,5 pr. GB (fra 1. januar januar 2022)".

Kilder

Eksterne henvisninger 
 Roam Like Home (RLAH) – regulering 2016/2017 – Del 1  (TDC (WHOLESALE-afdeling))

EU
Telekommunikation